RATSASTUSSEURA SKARA RY:N TOIMINTASUUNNITELMA VUODELLE 2022

YLEISTÄ Yhdistyksen tarkoituksena on edistää ja ylläpitää hevosharrastusta jäsentensä keskuudessa sekä laajentaa hevosharrastajien piiriä. Toiminnan painopisteitä ovat olleet ja ovat jatkossakin juniori- ja kilpailutoiminta sekä seuran jäsenten yhteisten tapahtumien ja yhteishengen kehittäminen.

PERUSTOIMINNOT JÄSENSUHTEET/VIESTINTÄ Jäsensuhteita hoidetaan aktiivisesti eri kanavien kautta ja jäseniä pyritään aktivoimaan osallistumaan seuran järjestämään toimintaan sekä vapaaehtoistoimintaan. Seuran tapahtumista ilmoitetaan pääsääntöisesti seuran www-sivuilla sekä myös seuran sosiaalisen median kanavissa (Facebook ja Instagram) ja tapauskohtaisesti tallien ilmoitustauluilla.

KILPAILUTOIMINTA Seura järjestää ratsastuskilpailuja yhteistyötallien kanssa tai muilla kisapaikoilla. Yhteistyössä Ratsastuskeskus Viikin kanssa järjestetään ratsastuskilpailuja Viikissä. Seura järjestää myös hevostaitokilpailuja sekä keppihevoskisoja. Suunnitteilla on myös kenttäkilpailut kaudelle 2022 ja aikoo myös panostaa kenttäkilpailujen järjestämiseen hankkimalla seuralle omia maastoesteitä. Seura pyrkii saamaan edustusjoukkueet joukkuemestaruuskilpailuihin. Seura voi tukea kilpailevia ratsukoita mahdollisuuksien mukaan.

JUNIORITOIMINTA Seuran junioritoiminnan perusta ovat hevostaitokerhot, joita vetävät seuran kerhonohjaajiksi koulutetut nuoret. Suosittuja hevostaitokerhoja jatketaan kevät- ja syyskaudella osallistujien tasojen mukaisilla ryhmillä. Hevostaitokerhoissa luodaan vahva pohja hevostaidoille. Kerhojen kauden päättäjäisissä järjestetään merkkisuorituskokeet. Seura kustantaa merkit omille jäsenilleen. Keppihevoskerhoja jatketaan kysynnän mukaan.

KOULUTUS/VALMENNUS Seura kannustaa valmentautumiseen ja järjestää sekä tukee valmennuksia. Seuran osaamispohjaa vahvistetaan kilpailujen järjestämisessä ja toiminnan organisoimisessa. Skara on SRL:n Talent-seura ja järjestää valmennusmahdollisuuksia nuorille ratsastajille yhteistyökumppanien kanssa. Valmennuksia ja/tai rataharjoituksia järjestetään yhteistyössä yhteistyökumppaneiden kanssa ratsastuksen eri lajeissa. Toimihenkilökoulutusta jatketaan osallistumalla Ratsastajainliiton ja Etelä-Suomen ratsastusjaoston koulutuspäiville sekä VALOn (Suomen Liikunta ja Urheilu) tai vastaavan järjestämiin erilaisiin yhdistystoimintakoulutuksiin. Uusia kerho-ohjaajia koulutetaan tarvittaessa. Uudet hallituksen jäsenet perehdytetään tehtäviinsä. Kiinnostuneille kisa-avustajille/toimihenkilöille järjestetään perehdytys ja harjoittelumahdollisuus kisojen yhteydessä.

TAPAHTUMAT JÄSENILLE Seura järjestää erilaisia ratsastukseen/hevosiin/hevostaitoon liittyviä tapahtumia. sekä yhteishenkeä kohottavia tapahtumia Vuoden viimeisenä tapahtumana on perinteisesti pikkujoulujuhla, jossa luovutetaan vuoden aikana suoritetut ratsastusmerkit sekä muut palkitsemiset.

HANKINNAT/KALUSTO Hankitaan seuran toimintaan tarvittavat laitteet ja kalusto.

TOIMINNAN KEHITTÄMINEN Kehitetään hallituksen toimintaa, työnjakoa ja tarvittaessa ostetaan ulkopuolista apua hallinnon järjestämiseksi. Kehitetään yhteistyötä erilaisten hevosalan toimijoiden kanssa. Kannustetaan jäseniä aktiiviseen vapaaehtoistoimintaan.